
Kirkenyt 


Med  dannelsen  af  De  Halvfjerds'^  Sjette  Kvorum  er  områderne  i  USA  og  Canada  blevet  fordelt  mellem  Det  Femte  Kvorum  og 
Det  Sjette  Kvorum. 


Det  Første  Præsidentskab  opretter  De  Halvfjerds'  Sjette  Kvorum 


Det  Første  Præsidentskab  har 
bekendtgjort  oprettelsen  af 
De  Halvfjerds'  Sjette  Kvorum  med 
øjeblikkelig  virkning. 

Kvorummets  oprettelse  er  en 
direkte  følge  Kirkens  vækst.  De  nye 
kaldelser  blev  givet  ved  generalkon- 
ferencen i  april  2004,  hvor  antallet  af 
medlemmer  af  De  Halvfjerds'  Femte 
Kvorum  oversteg  70  medlemmer. 

Kirkens  områder  i  USA  og  Canada, 
hvor  medlemmerne  af  Det  Femte 
Kvorum  har  tjent,  er  blevet  fordelt 
under  to  kvorummer. 

44  halvfjerdser-områdeautoriteter, 
som  tjener  i  Nordamerikas  Nordvest- 
lige Område,  Nordamerikas  Vestlige 


Område,  Utahs  Nordlige  Område, 
Salt  Lake  Citys  Område  i  Utah  samt 
Utah  Syd  Område,  bliver  medlem  af 
Det  Femte  Kvorum. 

34  halvfjerdser-områdeautoriteter, 
som  tjener  i  Nordamerikas  Centrale 
Område,  Nordamerikas  Østlige  Om- 
råde, Nordamerikas  Nordøstlige  Om- 
råde, Nordamerikas  Sydøstlige  Om- 
råde samt  Nordamerikas  Sydvestlige 
Område,  bliver  medlem  af  Det  Sjette 
Kvorum. 

Områder,  som  hører  ind  under 
Det  Tredje  Kvorum  (hvis  medlem- 
mer tjener  i  Europa,  Asien,  Afrika, 
Australien  samt  Stillehavsområdet) , 
og  det  Fjerde  Kvorum  (hvis  medlem- 


mer tjener  i  Mexico,  Mellem-  og  Syd- 
amerika) berøres  ikke  af  ændringen. 

Halvfjedser-områdeautoriteterne 
fortsætter  deres  hidtidige  beskæfti- 
gelse, bor  i  deres  eget  hjem  og  tjener 
i  deres  område  i  deres  fritid.  Skønt 
de  ikke  er  udnævnt  til  generalautori- 
teter, hvilket  er  tilfældet  med  med- 
lemmerne af  De  Halvfjerds'  Første  og 
Andet  Kvorum,  er  halvfjerdser-områ- 
deautoriteterne også  kaldet  til  at  for- 
kynde evangeliet  og  være  særlige  vid- 
ner for  Herren  Jesus  Kristus.  De  får 
bl.a.  til  opgave  at  oplære  stavspræ- 
sidentskaber,  tjene  i  områdepræsi- 
dentskaber, rejse  rundt  i  missioner 
og  oplære  missionspræsidenter.  ■ 

Succes  med 
wardsmissioRering 

Adam  C.  Olson,  Church  Magazines 

Fl  or  seks  år  siden  søgte  Joseph 
Ranseth  at  finde  sandheden.  Han 
havde  gået  på  et  kristent  gymnasium, 
var  gået  fra  kirke  til  kirke  og  havde 
bedt  om  at  finde  en  religion,  som 
bygger  på  Jesu  Kristi  evangelium. 

Den  universitetsstuderende  mød- 
te missionærerne  i  en  park,  mens 
han  en  dag  sad  og  læste.  »Jeg  disku- 
terede [lærdommene]  med  dem  i  ni 
måneder,«  fortæller  han.  Men  Joseph 
tog  imod  invitationerne  til  diverse 
aktiviteter  i  det  lokale  ungdomsward 
i  Winnipeg  i  Canada. 

»Efter  aktiviteterne  ringede  nogle 
af  medlemmerne  til  mig,«  siger  han. 
»Ét  medlem  ringede  næsten  hver 
dag,  ikke  af  pligt,  men  for  at  spørge 
om  jeg  havde  læst  i  skrifterne.  De 
gjorde  andet  end  at  svare  på  mine 
spørgsmål,  de  hjalp  mig  med  at  føle 
Kristi  kærlighed.« 

Joseph  blev  døbt  i  1999,  i  høj  grad 
takket  være  medlemmerne. 

At  påtage  sig  ansvar 

Medlemmerne  er  blevet  opfordret 
til  at  gå  mere  aktivt  ind  i  missionerin- 
gen. Dette  var  en  del  af  årsagen  til, 
at  kaldelsen  som  stavsmissionær  blev 
afskaffet  først  i  2002  og  ansvaret  for 
missioneringen  lagt  over  på  stavs- 
og  distriktspræsidenter,  biskopper, 
grenspræsidenter  samt  medlemmer- 


Wards-  og  fuldtidsmissionærer  mødes  for  at  koordinere  missioneringen  i  Wellington 
Ward  i  Winnipeg  Stav. 


ne  af  deres  enheder.  De  af  Kirkens 
enheder,  som  har  påtaget  sig  ansva- 
ret for  at  missionere,  har  stigende 
succes,  når  medlemmerne  fokuserer 
på  at  fortælle  andre  om  evangeliet. 

I  2002,  hvor  ændringen  blev  be- 
kendtgjort, var  der  én  omvendt,  som 
blev  døbt  i  Wellington  Ungdomsward 
i  Manitoba  Stav  i  Winnipeg,  dér  hvor 
Joseph  Ranseth  blev  døbt.  Kort  tid 
efter  ændringen  vendte  Joseph  hjem 
fra  sin  mission  i  Provo  i  Utah,  et  af  de 
områder,  hvor  det  nye  program  blev 
afprøvet.  Han  brugte  det,  han  havde 
lært  på  sin  mission  til  at  hjælpe  sit 
ungdomsward  med  at  begynde  på 
den  nye  fokusering.  Han  fortæller: 
»Wardet  er  i  høj  grad  blevet  samlet, 
og  medlemmerne  har  vist  undersø- 
gerne den  samme  kærlighed,  som 
jeg  mærkede.«  I  2003  blev  der  døbt 
13  nye  medlemmer  i  wardet. 

Få  orden  i  tingene 

En  vellykket  missionsindsats  i  ward 


og  grene  begynder  hos  stavs-  eller 
distriktspræsidenten  og  hos  biskop- 
pen eller  grenspræsidenten.  »Om 
denne  ændring  får  succes,  vil  i  høj 
grad  afhænge  af  biskopperne  [og 
grenspræsidenternes]  evne  ...  til  at 
påtage  sig  dette  ansvar  og  gå  ind  for 
det,«  sagde  ældste  Dallin  H.  Oaks  fra 
De  Tolv  Apostles  Kvorum  (se  »The 
Role  of  Members  in  Conversion,« 
Ensign,  mar  2003,  s.  52-58). 

Biskop  Won  Mong  Jeong  fra  On- 
cheon  Ward  i  Busan  Stav  i  Korea  er 
enig.  »Interessen  og  iveren  for  mis- 
sionering er  vokset  i  vores  ward  . . . 
fordi  biskoppen  har  fået  større 
ansvar  for  missioneringen.«  I  2002 
blev  seks  nye  medlemmer  døbt  i 
Oncheon  Ward  og  25  i  2003- 

Biskopperne  gør  brug  af  præste- 
dømmets udøvende  komité  og 
wardsrådsmøderne  til  at  fremme 
og  koordinere  wardets  missionsind- 
sats. Grenspræsidenterne  bør  gøre 
ligeså. 


2 


Wardsmissionslederen  har  ansva- 
ret for  at  hjælpe  biskoppen  med  mis- 
sioneringen. »Wardsmissionslederen 
er  nøglen  til  missioneringen  i  war- 
det,«  siger  Melvin  J.  Marion,  præsi- 
dent for  Winnipeg  Mission  i  Canada. 
Præsident  Marion  siger,  at  én  årsag 
til,  at  det  går  så  godt  med  missio- 
neringen i  Wellington  Ward,  er  god 
kommunikation  mellem  fuldtids-  og 
wardsmissionærerne,  wardsmissions- 
lederen og  wardsrådet. 

Regelmæssige,  men  korte,  møder 
holder  Joseph  Ranseth  informeret 
om  dem,  som  fuldtidsmissionærerne 
underviser,  og  hvilken  støtte  under- 
søgerne har  brug  for  fra  medlem- 
mernes side.  Joseph  viderebringer 
oplysningerne  til  wardsrådsmødet, 
som  afholdes  regelmæssigt.  Her 
uddelegerer  biskoppen  opgaver 
for  at  imødekomme  disse  behov. 
Drøftelsen  varer  ikke  længe,  for 
Joseph  har  en  liste  med  navne,  op- 
lysninger om  hvem  der  er  i  kontakt 
med  undersøgeren  samt  ting,  som 
bør  gøres.  Lederne  i  wardet  planlæg- 
ger og  koordinerer  også  aktiviteter, 
hvor  man  kan  fortælle  om  evangeli- 
et, og  disse  oplysninger  gives  så  til 
fuldtidsmissionærerne . 

»Vi  fokuserer  stærkt  på  missioner- 
ingen ved  alle  vore  møder,«  siger 
biskop  Allan  Robison  fra  Wellington 
Ward. 

Begejstrede  wards-  og  grensmis- 
sionærer  kan  få  arbejdet  til  at  glide 
lettere.  I  Wellington  Ward  er  mange 
af  wardsmissionærerne  nyomvendte. 
»Vi  mener,  at  nyomvendte  bør  tjene 


som  wardmissionærer  i  mindst  et 
halvt  år,«  siger  biskop  Robison,  »fordi 
de  er  så  begejstrede  for  at  fortælle 
om  det,  de  har  lært.« 

Alle  skal  involveres 

Medlemsmissionering  begynder 
hos  medlemmerne.  »Medlemmerne 
må  ganske  enkelt  gå  mere  aktivt  ind 
i  missioneringen  på  alle  niveauer,« 
siger  ældste  Oaks.  »Nogle  medlem- 
mer deltager  ikke  aktivt  i  at  forkynde 
evangeliet,  fordi  de  ikke  har  det  godt 
med  at  indlede  en  samtale  om  religi- 
on eller  ikke  ved,  hvad  de  skal  sige.« 

Ældste  Oaks  har  foreslået  en  ræk- 
ke metoder,  hvorved  medlemmerne 
kan  fortælle  deres  venner  om  evan- 
geliet, uden  der  føles  nogen  tvang, 
bl.a.  ved  at  give  dem  kort  til  udde- 
ling og  foreslå  dem  at  gå  ind  på 
www.mormon.org. 

At  afholde  aktiviteter  og  invitere 
venner  med  er  en  anden  måde, 
hvorpå  medlemmerne  kan  præsen- 
tere andre  for  evangeliet.  En  af  de 
mest  succesrige  aktiviteter  i  Onche- 
on  Ward  har  været  en  engelsk  kon- 


versationsklasse  for  familier;  den 
blev  tilrettelagt  af  Busan  Mission. 
»Det  er  lettere  at  tale  med  venner  og 
familie  i  engelskundervisningen  end 
at  begynde  at  spørge,  om  de  har  lyst 
til  at  høre  om  evangeliet,«  siger  bi- 
skop Jeong.  Wardet  afholder  desuden 
en  aktivitet  en  gang  om  måneden  for 
»at  lære  undersøgerne  bedre  at  ken- 
de og  hjælpe  dem  med  at  føle,  hvor 
vigtig  familien  er,«  siger  han.  I  skole- 
ferien tilbyder  wardet  gratis  under- 
visning for  børn,  hvor  de  kan  lære  at 
spille  violin  og  sy  kvilte. 

Medlemmerne  af  Wellington  Ward 
har  forsøgt  sig  med  en  lang  række 
aktiviteter.  De,  som  ikke  syntes  om 
at  være  med  til  et  foredrag,  vil  måske 
hellere  komme,  hvis  der  serveres 
middag  forinden.  De,  som  ikke  vil 
komme  til  noget,  der  har  med  evan- 
geliet at  gøre,  kan  måske  få  venner 
ved  en  sportsaktivitet. 

Gør  en  større  indsats 

Ældste  Oaks  nævnte,  at  præsi- 
dent Hinckley  har  udfordret  Kirkens 
medlemmer  til  at  øge  og  fastholde 

antallet  af  vor  himmelske  Faders 
børn,  som  bringes  ind  i  Kirken.  »Det 
kan  vi  ikke,  uden  at  medlemmerne 
gør  mere  for  at  fortælle  andre  om 
evangeliet,«  sagde  ældste  Oaks. 

Resultatet  af  denne  indsats  kan 
gavne  Kirken  på  mange  måder. 

Biskop  Robison  siger:  »Jeg  har 


Den  1.  juli  2004  begyndte  116  nye 
missionspræsidenter  og  deres 
hustruer  i  deres  kaldelser.  Der  er 
ingen  ændringer  i  missionsgrænser- 
ne.  Santiago  Sydlige  Mission  i  Chile 
blev  omdøbt  til  Rancagua  Mission  i 
Chile. 

Mission  -  ny  præsident 

Alabama  Birmingham  -  Douglas  R.  Johnson 
Albonien  Tirana  -  W.  Bryan  Colton 
Argentina  Buenos  Aires  Nord  -Alon  L.  Wilkins 
Argentina  Buenos  Aires  Syd  -  Stephen  C.  Record 
Argentina  Cordoba  -  Ronald  D.  Gardner 
Argentina  Neuquén  -  Patrick  R.  Casaday  ■ 
Arizona  Mesa  -  W.  Tracy  Watson 
Arizona  Tempe  -  Gerald  A,  Buttars 
Armenien  Yerevan  -  Lamar  B.  Bortholomew 
Australien  Brisbane -James  E.  Phillips 
Australien  Melbourne  -  Paul'R.  Coward 
Australien  Melbourne  Vest  -  Joel  W.  Warner 
Australien  Perth  -  Leslie  M.  Albertsen 
Australien  Sydney  Nord  ~  David  D.  Vincent 
Bolivia  La  Paz  -  Romulo  V  Cabrera  De  Mello 
Bolivia  Santa  Cruz-  J.  Stephen  Cranney 
Brasilien  Campinos  -  N.  Eugene  Shawcroft 
Brasilien  Curitiba  -  David  R.  Webster 


erfaret,  at  når  et  wards  største  fokus 
er  rettet  mod  missioneringen,  så 
går  alt  bedre.  Det  får  os  til  at  bære 
vidnesbyrd  meget  oftere.  Det  giver 
en  styrke,  som  man  ellers  ikke  har. 
Hjemmelærerarbejdet  og  aktivitets- 
niveauet bliver  bedre,  fordi  alle  er 
begejstrede.«  ■ 


Brasilien  Goiania  -  Edward  L.  Platt 

Brasilien  Joao  Pessoa  -  Silvio  Geschwandtner 

Brasilien  Londrina  -  Jerold  E.  Bums 

Brasilien  Santa  Maria  -  Roger  W.  Mack 

Californien  Carlsbad  -  Brian  D.  Garner 

Californien  Long  Beach  -  Ronald  W.  Evans 

Californien  Los  Angeles  -  Richard  R  Raymond 

Californien  San  Bernardino  -  Kent  C.  Wilson 

Canada  Edmonton  -  David  M.  Randall 

Canada  Toronto  Vest  -  Alan  C.  Ashton 

Cape  Verde  Praia  -  Romeo  A.  Piros 

Chile  Antofagasta  -  Francis  C.  Alder 

Chile  Concepcion  ~  James  C.  Kougioulis 

Chile  Rancagua  -  Kenneth  L.  Openshaw 

Chile  Santiago  Vest  -  Lon  D.  Packard 

Colombia  Barranquilla  -  Julio  R.  Ddvila  Durån 

Colorado  Denver  Syd  -  Roger  B  Wright 

Danmark  København  -  H.  James  Williams 

Ecuador  Guayaquil  Syd  -  Keith  B.  Caldwell  jun. 

England  Leeds  -  James  hl.  Woodward 

Filippinerne  Cogayan  de  Oro  -  Benson  E.  Misalucha 

Filippinerne  llagan  -  Loren  G.  Burton 

Filippinerne  Naga  -  Russell  K.  Harris 

Filippinerne  Quezon  City  -  David  R.  Labrum 

Florida  Jacksonville  -  Ralph  J.  Marsh 

Florida  Orlando  -  Kent  W.  Farnsworth 

Florida  Tallahassee  -  William  L.  Ertel 


Ghana  Accra  -  Robert  C.  Gay 

fJawaii  hionolulu  -  Ronald  K.  Hawkins 

Honduras  San  Pedro  Sula  -  Adrian  Ochoa  Quintana 

Idaho  Boise  -  R.  Brent  Ririe 

Illinois  Chicago  Syd  -  Albert  E.  Haines  III 

Illinois  Peoria  -  Brent  L.  Top 

Indiana  Indianapolis  -  Darrell  G.  Simmons 

Indien  Bangolore  -  Brent  R.  Bonham 

Indonesien  Jakarta  -  Dean  C.  Jensen 

Iowa  Des  Moines  -  M.  Dirk  Driscoll 

Irland  Dublin  -  Steven  R.  Chapman 

Italien  Milano  -  Rodney  B.  Boynton 

Italien  Rom  -  Robert'C.  Rhien 

Japan  Nagoya  -  Gary  E.  Stevenson 

Kenya  Nairobi    John  M.  Barger 

Korea  Daejeon  -  Norman  R.  Nemrow 

Korea  Seoul  Vest  -  Michael  T.  Ringwood 

Mexico  Chihuahua  -  Guillermo  Torres  Saunders 

Mexico  Culiacan  -  Juan  M.  Våzquez  Mata 

Mexico  Leon  -  Abraham  Martinez  Ceron 

Mexico  Mérida  -  Fernando  Lagunes  Victor 

Mexico  Mexico  City  Fast  -  S.  Shane  Littlefield 

Mexico  Mexico'  City  West  -  Craig  R.  Dixon 

Mexico  Monterrey  Nord  -  John  R.  Taylor 

Michigan  Detroit  -  William  S.  Winegar 

Missouri  St.  Louis  -  Gary  F  Gessel 

Mongoliet  Ulaanbaatar-  Steven  J.  Sorensen 

New  Hampshire  Manchester  -  Douglas  M.  Rees 

New  Jersey  Cherry  Hill  -  Michael  W.  Cottle 

New  Mexico  Albuquerque  -  Brent  H.  Koyle 

New  York  Rochester- Alan  S.  Layton 

Nicaragua  Managua  -  Ricardo  Valladares  Banegas 

Nigeria  Enugu  -  Jerry  L.  Nelson 

Nigeria  Ibadan  -  B.  Taylor  Harper  . 

Nigeria  Logos  -  Russell  K.  Booth 

Nigeria  Uyo  -  Stanford  B.  Owen 

Ohio  Cincinnati  -  Richard  C.  Bramwell 

Oklahoma  Oklahoma  City  -  Richard  L.  Bracha 

Panama  Panama  City  -  R.  Michael  Duffin 

Paraguay  Asunciån  Nord  -  James  W,  Weipert 


IVye  missionspræsidenter  begynder 
i  deres  lialdelse 


Pennsylvania  Philadelphia  -  Robert  F,  Fillmore 
Peru  Arequipa  -  L.  Gino  Galli  Coxolo 
Peru  Lima  Nord  -  Dan  W  Morris 
Peru  Trujillo  -  Lane  D.  Ward 
Polen  Warszawa  -  David  J.  Barnett 
Puerto  Rico  San  Juan  -  David  H.  Crane 
Rusland  Moskva  -  Glenn  W.  Beus 
Rusland  Novosibirsk  -  Steven  C.  Smith 
Rusland  Samara  -  Mikhail  M.  Davydik 
Rusland  St.  Petersborg  -  Paul  B.  Pieper 
Rusland  Vladivostok  ~  Dallas  W.  Rhyne 
Schvi'eiz  Zurich  ~  Brent  L.  Buckner 
Spanien  Malaga  -  Lindon  J.  Robison 
Sydafrika  Durban  -  Danny  R.  Brock 


Taiwan  Taichung  -  Scott  R,  Watterson 
Texas  Fort  Worth  -  Dennis  L.  Crockett 
Texas  San  Antonio  -  Derrill  C.  Larkin 
Tjekkiet  Prag  -  G.  Fred  Yost  jun, 
Tonga  Nuku'alofa  -Siaosi  E.  Moleni 
Tyskland  Hamburg  -  Lowell  C.  Barber 
Utah  Salt  Lake  City  -  J.  Michael  Moeller 
Utah  Salt  Lake  City  Syd  -  Brad  K.  Risenmay 
Virginia  Richmond  -  Spencer  H  Kirk 
Washington  DC  Nord  -  William  D.  Pnce 
Washington  Everett  -  Stephen  K.  Ashton 
Washington  Kennewick  -  Roger  C.  Connors 
Washington  Seattle  -  Kevin  R.  Pinegar 
Wisconsin  Milwaukee  -  Bruce  L.  Hunt  H 


Spanske  medlemmer  finder  trøst 
efter  terrorangreb 


I tiden  efter  terrorbombningerne 
af  flere  tog  i  Madrid  i  Spanien  den 
11.  marts  har  de  spanske  medlem- 
mer af  Kirken  fundet  trøst  i  Herren 
og  hinanden. 

Bomberne  eksploderede  i  flere 
passagertog  på  vej  til  Madrid.  Næ- 
sten 200  blev  dræbt  og  1400  såret. 
Angel  Gomez,  biskop  i  Azuqueca 
Ward  i  Madrids  Østlige  Stav,  fortalte, 
at  da  han  hørte  om  bomberne,  rin- 
gede han  straks  til  de  medlemmer  af 
sit  ward,  som  ofte  tager  toget.  Det 
var  en  lettelse  for  ham,  at  ingen  var 
kommet  til  skade. 

Et  medlem  af  et  andet  ward,  Bitin 
Uema,  sad  ikke  langt  fra  det  sted, 
hvor  en  af  bomberne  eksploderede. 
Han  blev  slået  bevidstløs  af  trykbøl- 
gen og  vågnede  op  blandt  vraggods, 
hvor  han  i  første  omgang  blev  talt 


med  blandt  de  omkomne.  Han  fik 
høreskade  ved  eksplosionen,  men 
bror  Uema  er  taknemmelig  for,  at 
han  overlevede.  »Selvom  jeg  var  me- 
get [rystet]  over  det  mareridt,  jeg 
oplevede  . . .  brød  jeg  sammen  i  gråd 


og  takkede  vor  himmelske  Fader  for, 
at  jeg  stadig  var  i  live,«  skrev  han  i  en 
email  til  Church  News.  Bror  Uema 
er  læge  og  ked  af,  at  han  ikke  var  i 
stand  til  at  bruge  sin  kunnen  til  at 
hjælpe  andre  bombeofre. 

En  af  bomberne  eksploderede  på 
Santa  Eugenia  station,  som  ligger  få 
kilometer  fra  templet  i  Madrid.  Selv- 
om tempelceremonierne  ikke  blev 
afbrudt  af  eksplosionen,  blev  nogle 
af  aftensessionerne  dagen  efter  aflyst 
på  grund  af  et  antiterrormøde.  Flere 
medlemmer  donerede  blod  for  at 
hjælpe. 

»Medlemmerne  er  meget  kede  af 
det,«  sagde  biskop  Gomez,  men  til- 
føjede, at  tragedien  har  bragt  hans 
ward  tættere  sammen.  »Jeg  har  set 
kærlighed  og  sammenhold  blandt 
medlemmerne.  Vores  ward  er  stort, 
og  medlemmerne  ser  ikke  meget 
til  hinanden  . . .  Men  medlemmerne 
viser  hinanden  kærlighed.« 

Hjælpeforeningens  fødselsdag 

blev  i  Madrids  Øsdige  Stav  afholdt 
den  13.  marts,  to  dage  efter  bombe- 
angrebene. Stavens  ledere  havde 
overvejet  at  aflyse  på  grund  af  angre- 
bene, men  besluttede  at  gennemføre 
arrangementet.  »Det  var  en  dejlig  ak- 
tivitet. Der  var  mange  til  stede,«  sag- 
de stavspræsident  José  Reina.  »Det 
var  godt  for  søstrene  at  være  sam- 
men.« Der  bor  ca.  34.000  medlem- 
mer af  Kirken  i  Spanien.  ■ 

Church  News  har  bidraget  til 

denne  rapport. 


Medlem  søger 
5000  år  tilbage 
i  sin  slægt 

Elisabeth  Liljenquist, 
Church  Magazines 

-årige  Hsia  Zeng  Shaongo 
(Sheila)  fra  Mississauga  Ward, 
Mississauga  Stav  i  Ontario,  har  ar- 
bejdet på  sin  slægtsforskning  og  er 
nu  næsten  nået  tilbage  til  år  3000 
fKr.  En  af  hendes  slægtslinjer  kan 
spores  tilbage  til  en  af  Kinas  første 
kejsere,  Huang  Di,  som  blev  født  i 
2697  fKr. 

1 1997  tog  søster  Hsia,  som  oprin- 
deligt kommer  fra  Hunanprovinsen 
i  Kina,  navne  for  fem  århundreder 
med  til  templet  i  Hong  Kong,  hvor 
der  skulle  udføres  ordinancer  for 
dem.  De  begyndte  med  Zeng  Moz- 
he,  som  blev  født  i  1392,  og  sluttede 
med  Xu  shi,  som  blev  født  i  1904. 


Disse  optegnelser  alene  omfatter 
12.000  navne  i  1000  familier,  anslår 
Danny  Chin,  leder  af  den  asiatiske 
afdeling  i  Genealogical  Society  of 
Utah. 

Søster  Hsia  indledte  i  1979  i  en 
alder  af  53  år  sin  rejse  for  at  finde  sin 
slægt.  Søster  Hsia,  der  som  23-årig 
flyttede  til  Hong  Kong,  rejste  tilbage 
til  det  kinesiske  fastland  for  at  besø- 
ge sin  slægt.  Hun  spurgte  sin  mor 
ud  om  bogen  med  rødt  omslag,  som 
hun  havde  set  som  barn,  og  som  in- 
deholdt en  optegnelse  over  hendes 
slægt. 

»Min  far  behandlede  altid  [bogen] 
med  ærbødighed,  for,  sagde  han, 
den  indeholdt  navnene  på  vore  for- 
fædre,« mindes  hun.  Hendes  mor 
fortalte  hende,  at  den  ikke  fandtes 
længere.  I  bogen  var  der  12  gene- 
rationer af  deres  slægt  og  oplysnin- 
ger om  yderligere  optegnelser,  som 
gik  4.000  år  tilbage.  Søster  Hsia 
spurgte  sin  bror,  Zeng  Shaoqiang, 
om  han  kendte  andre,  som  måske 
havde  optegnelser  over  familien. 
Han  nævnte,  at  Zu-whu,  en  fjern 
slægtning,  som  boede  på  et  lille 
landsted,  havde  nogle  optegnelser. 
Zeng  Shaoqiang  tilbød  at  besøge 
Zu-whu. 

Det  viste  sig,  at  Zu-whu  havde  en 
stor  samling  bøger  om  slægten.  I 
1920'erne  havde  Zu-whus  far,  som 
var  landsbyens  leder,  overdraget 
ham  dem.  »Bevar  disse  bøger,  og 
beskyt  dem  med  dit  liv,«  havde  han 
sagt  på  sit  dødsleje.  Zu-whu  gav 


Zeng  Shaoqiang  lov  til  at  se  i  bø- 
gerne, som  blev  opbevaret  i  en 
lerkrukke,  der  var  gravet  ned  i  jord- 
gulvet under  hans  seng.  Zeng  Sha- 
oqiang tog  fotokopier  af  bøgerne  og 
sendte  kopierne  til  sin  søster. 

De  optegnelser,  som  Zu-whu 
havde,  gik  tilbage  til  år  1950  fKr., 
hvor  søster  Hsias  familie  tog  efter- 
navnet Zeng.  Ved  yderligere  forsk- 
ning på  arkivet  i  Shanghai  kunne 
søster  Hsia  senere  spore  sine  første 
forfædre  i  Zeng-familien  tilbage  til 
kejser  Huang  Di. 

En  af  søster  Hsias  mest  berømte 
forfædre  er  Zeng  Tsan,  Kong  fuzis 
yndlingselev.  »Kong  fuzi  skrev  fem 
bøger  om  kinesisk  kultur,  og  Tsan 
skrev  den  sjette  bog,  om  at  ære  sine 
forældre  og  forfædre,«  siger  hun.  En 
anden  af  søster  Hsias  forfædre,  Zeng 
Zhao,  blev  af  en  kejser  i  Sungdynasti- 
et  bedt  om  at  være  nationalhistori- 
ker. »Det  var  Zhao,  der  begyndte  at 
samle  optegnelser  om  vores  slægt,« 
bemærker  hun. 

Søster  Hsia  er  gennem  sin  slægts- 
forskning kommet  til  at  føle  sig 
stærkt  knyttet  til  sine  forfædre.  Ved 
sin  årlige  familiefest  viser  hun  sine 
slægtninge  de  optegnelser,  hun  har 
fundet  i  årets  løb.  »Der  er  tusindvis 
af  navne  på  forfædre,  historiske  de- 
taljer, datoer,  steder,  og  masser  af  in- 
teressante biografier.  Jeg  lærer  mine 
forfædre  at  kende  og  mange,  mange 
interessante  historier  om  dem.  Det 
er  en  del  af  min  mission  her  i  livet,« 
siger  hun.  ■ 

Kirken  opretter 

interaktiv 

musildijemmeside 

Musik  har  længe  været  forbun- 
det med  evangeliet,  lige  fra  før 
verdens  grundvold  -  »mens  alle  mor- 
genstjerner jublede«  (Job  38:7)  -  og 
til  afslutningssalmen  ved  sidste  uges 
nadvermøde.  Næsten  alle  medlem- 
mer er  blevet  påvirket  af  musik  på 
en  eller  anden  måde,  det  være  sig 
under  kirkemøder  eller  blot  som 
opløftende  underholdning. 

I  et  forsøg  på  at  gøre  velsignel- 
serne ved  Kirkens  musik  mere  til- 
gængelige har  Kirken  oprettet  en 
musikhjemmeside  (www.lds.org/ 
churchmusic)  for  Kirkens  medlem- 
mer, familier,  korledere,  musiklede- 
re, talere,  pianister  og  sangere. 

»De  største  fordele  ved  den  nye 
hjemmeside  vil  være  åndelige,«  siger 
David  Warner,  leder  af  Kirkens  afde- 
ling for  musik  og  kultur.  »Som  Det 
Første  Præsidentskab  siger  i  forordet 
til  Salmer  og  sange,  har  musikken 
kraft  til  at  give  os  større  åndelighed  i 
hjemmet  og  i  familien.  Om  medlem- 
merne har  musikalsk  baggrund  eller 
ej,  vil  denne  side  hjælpe  dem  med  at 
studere  de  evangeliske  principper, 
holde  familieaften,  tjene  i  kaldelser 
i  Kirken  og  undervise  i  evangeliet  i 
mange  forskellige  situationer.« 

Det  vigtigste  er  sidens  musikafspil- 
ler, Interactive  Church  Music  Player, 


et  redskab  som  kan  afspille,  udskri- 
ve, dov^nloade  eller  transponere  de 
fleste  af  de  flere  hundrede  sange  i 
Salmer  og  sange  samt  Børnenes 
sangbog.  (Nogle  af  sangene  i  Salmer 
og  sange  og  i  Børnenes  sangbog 
måtte  udelades  pga.  copyright).  Af- 
spilleren kan  afspille  musikken  med 
eller  uden  tekst.  Brugerne  kan  iso- 
lere og  afspille  bestemte  dele  af 
sangen,  så  det  er  lettere  at  lære  den. 
Desuden  gør  afspilleren  det  muligt 
for  brugerne  at  ændre  en  sang  til  en 
højere  eller  lavere  toneart  og  endda 
udskrive  den  i  den  nye  toneart. 

Medlemmerne  kan  downloade  alle 
sangene  med  eller  uden  tekst  i  MP3- 
format.  Der  kan  søges  på  sangenes 
titler,  første  linje,  emne,  skriftsteds- 
henvisning,  nøgleord  eller  forfatte- 
rens for-  eller  efternavn.  Der  er  op- 
lysninger om  hver  sang  samt  citater 
fra  nuværende  og  forhenværende 
generalautoriteter  om  velsignelserne 
ved  god  musik. 

»Salmerne  og  børnesangene  præ- 
senterer evangeliske  begreber  i  mu- 
sik,« siger  Diane  Bastian,  hjemmesi- 
dens koordinator.  »Ved  at  inkludere 
en  række  søgemuligheder  bliver  si- 
den et  redskab  for  forældre,  ledere 
og  talere  til  at  undervise  i  evangeliet 
ved  hjælp  af  salmerne.« 

På  siden  er  der  hjælp  til  medlem- 
mer med  musikalsk  baggrund,  lige 
fra  let  øvede  til  rutinerede.  Forsla- 
gene kommer  frem,  når  der  vælges 
salmer  til  kirkemøder,  og  tilpasser 
salmer  til  korbrug,  til  at  lære  børn 


Kirkens  nye  musikhjemmesidB  er  oprettet 
som  et  redskab  for  Kirkens  medlemmer^ 
familierj,  korledere,  musikledere,  talere, 
pianister  og  sangere. 


sangene,  hvilket  giver  variation  i  san- 
gen, akkompagnement  for  sangerne 
samt  valg  afsalmer,  der  er  lette  at 
spille.  Det  interaktive  dirigentkursus, 
Interactive  Conducting  Course,  giver 
hjælp  til  at  dirigere. 

På  siden  findes  desuden  retnings- 
linjer og  regler  for  indsendelse  af 
originale  sange  og  salmer  til  Kirkens 
årlige  musikkonkurrence.  Her  kan 
medlemmerne  også  udskrive  en  lang 
række  noder  fra  tidligere  år. 

»Ved  at  medtage  godkendte  bidrag 
håber  vi,  at  siden  også  kan  blive  en 
værdifuld  ressource  for  wardskor 
samt  familier,«  siger  bror  Warner. 

Der  kræves  Macromedia  Flash  7.0 
for  at  se  størstedelen  af  sidens  ind- 
hold. Programmet  findes  i  mange 
nyere  Web-browsere.  Med  ældre 
browsere  kan  man  downloade  det 
gratis  program,  inden  man  kan  kom- 
me ind  på  siden.  Der  bliver  med 
tiden  tilføjet  andre  sprog  ud  over 
engelsk.  ■ 

Yderligere  forslag 
til  fællestid  i  august 
2004 

Følgende  er  yderligere 
forslag,  som  lederne  i 
Primary  kan  bruge 
sammen  med  Fælles- 
tid, der  findes  i  Liahona  /  august 
2004.  Se  »Byg  på  min  klippe«  på  side 
L4-L5  i  denne  udgave  for  lektioner, 
instruktioner  og  aktiviteter,  der 
passer  til  disse  forslag. 

l.Tegn  et  stort  skjold  (se  skabelo- 
nen i  hæhe.1  Primary  3,  s.  iii)  for  at 
lære  børnene,  hvordan  tro  kan  styr- 
ke vores  familie.  Skriv  ordet  tro  midt 
på  skjoldet.  Tag  dernæst  to  ærte- 
poser. Klip  nogle  pile  ud  i  papir.  På 
hver  pil  skriver  du  en  situation,  som 
giver  børnene  mulighed  for  at  vælge 
det  rette:  »Du  er  sammen  med  nogle 
venner,  som  begynder  at  tale  grimt 
om  en  ny  dreng  på  skolen.  Hvad  bør 
du  gøre?«  (Se  Undervisning,  den 
største  kaldelse,  1999,  s.  161-162). 
Lav  til  sidst  nogle  store  papirstrimler, 
hvor  du  skriver  navnet  på  nogle 
sange  eller  salmer. 

Tro  på  Jesus  Kristus  betyder,  at 
selvom  vi  ikke  kan  se  ham,  tror  vi  på, 
at  Han  elsker  os  og  ønsker  at  hjælpe 
os.  Læs  L&P  27:15,  17.  Der  er  mange 
»gloende  pile«  i  verden  i  dag.  Når  vi 
har  tro  på  Herren,  vil  Han  hjælpe  os 
med  at  undslippe  de  gloende  pile  og 
gøre,  hvad  der  er  rigtigt. 

Læg  skjoldet,  pilene  og  sangstrim- 
lerne (med  teksten  opad)  på  gulvet. 
Vælg  tre  hjælpere:  En  til  at  kaste  en 


ærtepose  hen  på  en  pil  og  læse 
spørgsmålet  højt,  en  til  at  holde  skjol- 
det (og  svare  på  spørgsmålet  om, 
hvad  man  bør  gøre,  hvis  man  holder 
godt  fast  i  troens  skjold)  og  en  til  at 
kaste  en  ærtepose  på  en  sangstrimmel 
(han  eller  hun  kan  f  eks.  dirigere  san- 
gen eller  lave  bevægelser,  der  passer 
til).  Vælg  tre  nye  hjælpere,  og  gentag. 

Præsident  Boyd  K.  Packer,  funge- 
rende præsident  for  De  Tolv  Apostles 
Kvorum,  fortæller  os:  »Det  højeste 
mål  med  det,  vi  underviser  i,  er  at  for- 
ene forældre  og  børn  i  troen  på  Her- 
ren Jesus  Kristus,  at  de  er  lykkelige  i 
hjemmet  . . .  forvisset  om  ophøjelse 
ivor  himmelske  Faders  nærværelse« 
(»Troens  sk^oXå,«  Liahona  juli  2003, 
Børnestjemen,  s.  16).  Fortæl  om, 
hvordan  tro  har  styrket  din  familie. 

2.  Som  en  del  af  forberedelserne 
til  børnenes  nadvermødeprogram 
sætter  du  et  eksemplar  af  »Familien: 
En  proklamation  til  verden«  midt  på 
tavlen.  Til  venstre  skriver  du  Prokla- 
mationens principper,  og  nedenun- 
der sætter  du  billeder  fra  Evangelisk 
kunst  eller  primaryhæfterne,  som 
viser  principper  fra  proklamationen, 
f  eks.  Familie  med  spædbarn  (Prima- 
ry 1-5),  Vor  himmelske  Fader  har  gi- 
vet os  sin  plan  (Primary  3-2) ,  Kryb- 
ben (EK201),  Den  opstandne  Jesus 
Kristus  (EK  239),  Forudtilværelsen 
(Primary  3-3),  Dreng,  som  beder  (EK 
605),  Ungt  par  går  i  templet  (EK  609) 
samt  Familieaften  (Primary  1-6) .  Til 
højre  skriver  du  Salmer  og  sange  og 
de  sange,  primarybørnene  har  lært. 

Lav  ordstrimler  med  principper  fra 
proklamationen  (se  Liahona,  okt. 


1998,  s.  24).  Forslag  til  principperne: 
(1)  »Hver  enkelt  er  en  højt  elsket 
søn  eller  datter  af  himmelske  foræl- 
dre,« (2)  »Forældre  har  en  hellig  pligt 
til  at  opdrage  deres  børn  i  kærlighed 
og  retskaffenhed,«  (3)  »I  den  førjor- 
diske verden  kendte  og  tilbad  ånde- 
lige sønner  og  døtre  Gud  som  deres 
evige  Fader  og  accepterede  hans 
plan,«  (4)  »Lykke  i  familielivet  vil 
med  størst  sandsynlighed  opnås, 
når  det  er  baseret  på  Herren  Jesu 
Kristi  lærdomme,«  (5)  »Vellykkede 
ægteskaber  og  familier  bygges  på  og 
fastholdes  ved  tro,  bøn,  omvendelse 
[og]  tilgivelse,«  (6)  »Den  guddom- 
melige plan  for  lykke  gør  det  muligt 
for  familiebånd  at  fortsætte  på  den 
anden  side  af  graven.« 

Sæt  et  af  følgende  billeder  på  hver 
sin  side  af  en  kvadratisk  æske:  Løve, 
lam,  skildpadde,  kanin,  humlebi  og 
et  spørgsmålstegn.  Del  børnene  op  i 
grupper,  og  giv  hver  gruppe  en  ord- 
strimmel. Bed  dem  læse  deres  prin- 
cip højt,  vælge  et  billede  på  tavlen 
som  passer  til  deres  princip  og  for- 
tælle hvorfor,  og  dernæst  vælge  en 
sang  der  handler  om  dette  princip. 

Sig  til  børnene,  at  de  enten  skal 
synge  kraftigt  som  en  løve,  blidt  som 
et  lam,  langsomt  som  en  skildpadde, 
hurtigt  som  en  kanin  eller  summe 
som  en  humlebi.  Hvis  spørgsmåls- 
tegnet kommer  frem,  får  du  en  hjæl- 
per til  at  vælge,  om  børnene  skal  sid- 
de eller  stå  op.  Kast  terningen,  og 
syng.  Bær  vidnesbyrd  om  de  princip- 
per, der  belæres  om  i  musikken,  og 
om  at  vores  familie  bliver  stærkere, 
når  vi  efterlever  evangeliet.  ■ 


Staten  Illinois 
beldager  helliges 
fordrivelse 

En  delegation  fra  regeringen  i  Illi- 
nois mødtes  den  7.  april  2004 
med  ledere  af  Kirken  og  pressefolk 
for  at  give  en  officiel  undskyldning 
for  de  begivenheder,  der  fandt  sted 
for  snart  160  år  siden. 

I  begyndelsen  af  1846  blev  ca. 
20.000  hellige  tvunget  til  at  forlade 
Illinois,  hvilket  blev  begyndelsen  på 
»den  største  tvungne  folkevandring 
i  Amerikas  historie«  ifølge  Illinois 
House  of  Representatives's  Resoluti- 
on nr.  793.  Resolutionen  blev  en- 
stemmigt vedtaget  den  1.  april;  den 
beklager  mordet  på  Joseph  Smith  i 
1844  og  i  sidste  instans  de  helliges 
fordrivelse  fra  deres  elskede  Nauvoo. 

I  Resolutionen  erkendes  det,  at 
»partiskhed  og  fordomme  i  mindre 
oplyste  tider  i  staten  Illinois 's  histo- 
rie var  årsag  til  ubeskrivelige  prøvel- 
ser og  traumer  for  de  sidste  dages 
hellige,  som  var  genstand  for  mistro, 
vold  og  umenneskelige  handlinger  i 
vor  mørke  fortid.« 

Det  var  byrådsmedlemmet  Edward 
Burke,  som  fik  ideen  til  resolutionen 
under  en  ferie  i  Utah  sammen  med 
sin  hustru,  Anne,  som  er  dommer 
ved  lUinois's  Appeldomstol.  Under 
en  middag  sammen  med  guvernør 
Olene  S.  Walker  fortalte  guvernør 
Walkers  mand,  Byron,  byrådsmed- 
lem Burke  om  Kirkens  historie  i  Illi- 
nois. »Jeg  er  flov  over  at  måtte  sige, 
at  det  var  første  gang,  jeg  hørte  om 


Venstre  mod  højre:  Præsident  James  E.  Faust  og  præsident  Thomas  S.  Monson 
modtager  et  eksemplar  af  resolutionen  af  viceguvernøren  i  Illinois,  Pat  Quinn,  og 
regeringsrepræsentant,  Dan  Burke. 


Nauvoo  og  blev  fortalt  detaljer  om 
det,  der  skete,«  siger  byrådsmedlem 
Burke.  »For  det  første  tænkte  jeg,  at 
folk  i  Illinois  burde  kende  mere  til 
deres  egen  historie,  og  for  det  andet 
er  det  et  vrængbillede,  som  har 
bestået  i  årevis.« 

Da  Burke  kom  hjem,  drøftede  han 
det  med  sin  bror,  som  er  medlem  af 
den  lovgivende  forsamling  i  Illinois 
(demokrat  i  Chicago),  om  at  lave  et 
udkast  til  en  resolution.  I  marts  2004 
viste  Ed  og  Anne  Burke  præsident 
Gordon  B.  Hinckley  et  udkast  til 
resolutionen. 

Ved  pressekonferencen  den  7. 
april  tog  præsident  Thomas  S.  Mon- 
son  og  præsident  James  E.  Faust,  før- 
ste- og  andenrådgiver  i  Det  Første 
Præsidentskab,  formelt  imod  resolu- 
tionen hos  delegerede  fra  staten  Illi- 
nois, viceguvernør  Pat  Quinn  samt 
regeringsrepræsentant  Dan  Burke. 
(Præsident  Hinckley,  hvis  hustru, 
Marjorie,  var  afgået  ved  døden  afte- 
nen før,  var  fritaget  for  deltagelse  i 
arrangementet) .  Også  Ed  og  Anne 
Burke  deltog  i  konferencen. 


På  vegne  af  staten  Illinois  gav  vice- 
guvernør Quinn  udtryk  for  den  uret, 
de  første  sidste  dages  hellige  havde 
lidt.  »Der  var  en  dag  i  februar  1846 
på  Parley  Street  [i  Nauvoo] ,  hvor 
folk,  der  bekendte  sig  til  deres  tro, 
folk  i  god  tro,  blev  bedt  om  at  for- 
lade staten  ...  flytte  til  et  andet 
sted,«  sagde  viceguvernør  Quinn. 
»Det  var  ikke  rigtigt  gjort.  Vi  erken- 
der, at  det  var  forkert,  idet  vi  und- 
skylder det  skete  og  ser  frem  mod 
fremtiden 

Regeringsrepræsentant  Dan  Burke 
læste  Resolution  793  op  for  journali- 
sterne og  overrakte  præsident  Mon- 
son  et  læderindbundet  eksemplar. 

Præsident  Monson  takkede  dele- 
gationen for  deres  »venlige  ord  og 
denne  venlige  gestus.  Vi  er  jer 
og  de  gode  mennesker  i  Illinois 
taknemmelige,«  sagde  han. 

»Vi  betragter  denne  resolution 
som  en  bekræftelse  af,  at  Nauvoo  er 
og  altid  vil  være  et  fredfyldt  sted,« 
sagde  præsident  Faust.  »Vi  ved,  at 
sidste  dages  hellige  altid  vil  have  et 
hjem  i  Illinois.«  ■ 

Lokal  nyt 


Budskab  fra  områdepræsidentskabef 


Nyt  områdepræsidentskab  for  Det  Centraleuropæiske  Område 


Ældste  Bruce  C.  Hafen 


M 


ed  virkning  fra  15.  august, 
2004,  bliver  ældste  L.  Tom 
Perry  fra  De  Tolv  Apostles  Kvorum 
områdepræsident  i  Det  Centraleuro- 
pæiske Område.  Hans  rådgivere  bli- 
ver ældste  Bruce  C.  Hafen  og  ældste 
W.  Craig  Zwick,  begge  fra  De  Halv- 
fjerds' Første  Kvorum.  Alle  tre  mænd 
skal  bo  i  Frankfurt  og  arbejde  på 
områdekontoret  der. 

Ældste  Marlin  K.  Jensen,  som  har 
været  områdepræsident  det  sidste 
års  tid,  vender  tilbage  til  Salt  Lake 
City  for  at  blive  administrativ  leder 
af  Slægtshistorisk  og  historisk  afde- 
ling. Ældste  Holger  D.  Rakow,  som 
var  rådgiver  til  ældste  Jensen,  er 
blevet  afløst  i  områdepræsidentska- 


bet, så  ældste  Perry  kan  få  to  fuld- 
tidsgeneralautoriteter  til  at  hjælpe 
sig.  Ældste  Rakow  vil  fortsat  tjene 
som  halvfjerdser-områdeautoritet. 

Det  er  kun  tredje  gang  i  de  sidste 
30  år,  at  Det  Første  Præsidentskab 
har  givet  et  medlem  af  De  Tolv  til 
opgave  at  præsidere  over  et  område 
i  verden.  Ældste  Dallin  H.  Oaks  var 
for  nylig  områdepræsident  på  Filip- 
pinerne, mens  ældste  Jeffrey  R. 
Holland  var  områdepræsident  i 
Chile.  Tidligere  i  Kirkens  historie  var 
det  ikke  usædvanligt  at  se  en  apostel 
som  præsident  for  Den  Europæiske 
Mission. 

Ældste  Perrys  tilstedeværelse  ud- 
gør en  vidunderlig  mulighed  for  at 
styrke  Herrens  værk  blandt  ledere, 
medlemmer  og  missionærer  i  Det 
Europæiske  Centralområde.  Hans 
opgave  her  viser,  at  Det  Første  Præsi- 
dentskab tillægger  Kirken  i  Europa 
høj  prioritet. 

L.  Tom  Perry  blev  født  i  1922  i  Lo- 
gan  i  Utah.  Han  var  på  mission  i  de 
nordlige  stater  i  USA  og  var  med  det 
amerikanske  militær  i  Japan  under 
anden  verdenskrig.  Han  fik  en  ud- 
dannelse i  økonomi  på  Utah  State 
University  og  indledte  en  karriere 
i  virksomhedsledelse.  Han  blev  gift 
med  Virginia  Lee  i  1947,  og  de  har 
tre  børn.  Efter  at  have  tjent  som  præ- 
sident for  Boston  Stav  og  derpå  som 
assistent  til  De  Tolv,  blev  ældste  Perry 


kaldet  i  1974  som  apostel.  Senere 
samme  år  dødede  hans  hustru.  To  år 
senere  giftede  han  sig  med  Barbara 
Dayton,  som  har  undervist  på  BYUs 
sygeplejerskesko  le.  Familien  Perry 
har  17  børnebørn,  hvoraf  15  lever 
De  har  også  fire  oldebørn. 

Ældste  Bruce  C.  Hafen  blev  kaldet 
til  De  Halvfjerds  i  1996,  efter  tidlige- 
re at  have  tjent  som  rektor  for  Ricks 
College  og  som  dekan  for  juridisk  in- 
stitut på  BYU.  Han  tjente  i  den  vest- 
tyske mission  fra  1960  til  1963.  Han 
har  tjent  i  områdepræsidentskaber  i 
Australien/New  Zealand  og  i  det  cen- 
trale Nordamerika.  Han  er  gift  med 
Marie  Kartchner,  som  tidligere  tjente 
i  Unge  Pigers  hovedbestyrelse.  De 
har  syv  børn,  hvoraf  tre  har  været  på 
mission  i  Tyskland. 

Ældste  W  Craig  Zwick  blev  kaldet 
til  De  Halvfjerds  i  1995.  Han  har  tid- 
ligere været  direktør  for  Zwick  Con- 
struction  Company  i  Salt  Lake  City 
og  har  tjent  som  administrerende  di- 
rektør for  Utah  State  Department  of 
Transportation.  Han  var  på  sin  første 
mission  i  Argentina  og  Bolivia  og 
blev  senere  missionspræsident  i 
Chile.  Han  har  tjent  i  områdepræsi- 
dentskaber i  Brasilien  og  i  det  nord- 
østlige område  i  Nordamerika.  Han 
er  gift  med  Janet  Johnson,  som  var  i 
Unge  Pigers  hovedbestyrelse,  sam- 
tidig med  at  søster  Hafen  tjente 
der.  Familien  Zwick  har  fire  børn.  ■ 

200  års  fødselsdag 

En  ganske  særlig  begivenhed 
fandt  sted  lørdag  den  27.  marts 
2004  i  familien  Dressøs  historie.  For 
da  fejrede  Sara  og  Torkil  sammen 
200  års  fødselsdag.  Sara  blev  95  og 
Torkil  105. 

Dagen  blev  fejret  i  Fælledgårdens 
lokaler  sammen  med  familie  og  ven- 
ner og  beboere,  og  som  sædvanlig 
tog  de  imod  på  deres  kærlige  og 
positive  måde. 

Receptionen  blev  ledt  af  Dressøs 
barnebarn,  og  der  var  forskellige  mu- 
sikindslag ved  Freddie  Kristensen, 
Gerti  Andersen  og  Andreas  Vestbø. 
Der  blev  også  holdt  taler:  Bente 
Hansen  fortalte  om  Saras  virke  i  Kir- 


ken og  om  hendes  kærlige  væsen, 
Finn  Lykkegaard  talte  til  Torkil  om 
deres  fælles  minder  og  samarbejde, 
Bent  Jørgensen  gav  et  historisk  tilba- 
geblik om,  hvordan  Danmark  så  ud 
på  den  tid,  da  Thorkild  blev  født. 

En  af  Torkils  tidligere  arbejdskolle- 
ger sang  en  af  deres  fælles  arbejder- 
sange, og  til  slut  talte  biskop  Tim 
Jensen. 

Ligesom  den  dejlige  suppe,  der 
blev  serveret,  sammen  med  kringle 
og  lagkage,  følte  vi  varmen  i  vores 
hjerte  over  endnu  engang  at  kunne 
fejre  disse  to  dejlige  mennesker.  ■ 

Lisa  Koch, 

Frederiksberg  Ward. 


De  friske  fødselarer,  Sara  på  95  og  Torkil  på  705,  nyder  deres  fødselsdagsfest. 


Slægtshistorisk 
Lokalcenter  åbner 
i  Allerød  Ward 

or  to  et  halvt  år  siden  besluttede 
biskoprådet  i  Allerød  Ward  at  af- 
holde to  workshops,  der  omhandle- 
de slægtsforskning.  Jeg  har  i  mange 
år  været  dybt  involveret  og  interesse- 
ret i  slægtsforskning,  så  det  var  na- 
turligt for  biskop  Ringheim  at  spørge 
mig,  om  jeg  ville  hjælpe  til  ved  disse 
workshops  og  også  udstille  noget 
om  slægtsforskning.  Sådan  en  invita- 
tion ville  jeg  aldrig  sige  nej  til.  Så  vi 
holdt  to  vidunderlige  workshops  - 
og  siden  begivenheden  var  blevet  be- 
kendtgjort i  de  lokale  aviser  i  Nord- 
sjælland, kom  der  mange  mennesker 
fra  det  lokale  samfund,  alle  med  stor 
interesse  for  slægtsforskning. 

Det  stod  hurtigt  klart,  at  der  var 
et  stort  ønske  om  et  sted  i  Nordsjæl- 
land, hvor  folk  kunne  komme  og  for- 
ske uden  at  skulle  rejse  så  langt.  Der- 
for gik  biskoppen  straks  i  gang  med 
at  undersøge  mulighederne  for  at 
indrette  et  egnet  lokale  i  kirken. 
Biskoppen  besluttede  ligeledes  at 
kalde  mig  til  centerleder  for  det 
kommende  eventuelle  center. 

Så  vi  smøgede  ærmerne  op  og  gik 
i  gang  med  at  finde  ud  af,  hvordan 
man  egentlig  griber  sådan  en  opgave 
an.  Ingen  af  os  havde  jo  prøvet  det 
før,  så  vi  var  på  ukendt  grund.  Det 
skulle  dog  ikke  stoppe  os,  så  mens 

Glade  gæster  til  åbent  hus  på  Allerød  Wards  Slægtshistoriske  Center. 


vi  arbejdede  med  al  papirarbejdet, 
meldte  min  mand,  George,  sig  frivil- 
ligt til  at  gøre  lokalet  klar.  Dette  kræ- 
vede mange,  lange  og  seje  aftners  ar- 
bejde. Min  mand  er  meget  dygtig  til 
al  slags  håndværk,  så  centret  blev 
bygget  efter  alle  kunstens  regler  Det 
tog  ham  godt  et  års  tid  i  sin  fritid  til 
at  gøre  lokalet  færdig,  men  flot  det 
blev  det. 

I  mellemtiden  havde  biskoppen 
modtaget  alle  de  nødvendige  papirer 
og  tilladelser  fra  Salt  Lake  City,  og 
snart  begyndte  udstyret  at  trille  ind 
ad  døren.  Der  kom  cornputer,  mi- 
krofilmlæsere, filmkartotek,  printer 
og  masser  af  papirer  og  instrukser. 

Alt  imens  dette  stod  på,  var  jeg 
travlt  beskæftiget  med  at  undervise 
miniklasser  bm  slægtsforskning  i 
søndagsskoletiden  med  det  formål  at 
oplære  andre  søskende  i  det  at  for- 
ske -  også  så  de  eventuelt  kunne  ar- 
bejde i  centret  på  et  tidspunkt.  Man- 
ge søskende  var  end  ikke  kommet  i 
gang  med  deres  egen  slægtsforsk- 
ning, så  det  var  en  stor  glæde  for  mig 
at  kunne  dele  af  min  viden  og  min 
entusiasme  -  så  mine  »elever«  kunne 
fange  Elias'  ånd. 

Og  så  pludselig  en  dag  stod  een-  , 
tret  klar.  ■ 


Hvad  gør  vi  nu?  Jamen,  vi  må  da 

o 

have  et  Åbent  Hus-arrangement,  så 
alle  de  mennesker,  som  havde  sagt, 
de  var  meget  interesserede  i  at  kom- 
me til  et  mere  lokalt  center,  kunne 
komme  og  se  og  bruge  centret.  Som 
sagt  så  gjort.  Vi  gik  straks  i  gang  med 
først  at  sætte  en  dato,  så  med  at  sen- 
de indbydelser  ud  til  de  mange  inte- 
resserede folk,  der  kom  til  de  to 
workshops  for  to  et  halvt  år  siden,  så 
med  at  sende  pressemeddelelser  ud 
til  alle  lokalaviserne  i  Nordsjælland 
(hvori  vi  fik  en  meget  fin  omtale) . 
Dernæst  sammensatte  vi  program- 
met og  planlagde  en  fin  udstilling 
om  slægtsforskning,  familielivet  og 
templet. 

Dagen  før  åbent  hus-arrangemen- 
tet blev  jeg  ringet  op  af  Danmarks 
Radios  P4,  som  meget  gerne  ville  se 
centret  og  have  et  interview  med 
mig.  Dette  var  i  forbindelse  med  et 
program  på  P4,  som  omhandlede 
slægtsforskning.  Jeg  sagde  ja,  med  få 
timers  varsel,  og  vi  kørte  op  i  cen- 
tret, hvor  jeg  viste  hende  faciliteter- 
ne, og  hvor  hun  stillede  mig  en  lang 
række  spørgsmål  om  det  at  forske, 
og  hvad  der  får  folk  til  at  forske;  In- 
terviewet var  en  alle  tiders  optakt  til 
åbent  hus-arrangementet.. 


Og  så  kl.  17,  onsdag  den  21.  april 
i  Allerød  Ward,  sad  en  sal  fyldt  med 
glade  og  forventningsfulde  menne- 
sker, som  alle  havde  en  ting  til  fælles: 
Slægtsforskning. 

Biskoppen  indledte  med  at  byde 
alle  velkommen  og  fortalte  kort  om 
den  lange  proces,  der  var  gået  forud 
for  denne  aften.  Derefter  holdt  stavs- 
præsident  Jens  Andersen  en  meget 
fin  tale,  hvor  han  fortalte,  at  han  som 
barn  ikke  kunne  forstå,  hvorfor  han 
havde  blå  øjne,  når  både  hans  foræl- 
dre og  søskende  havde  brune  øjne. 
Men  så  fandt  han  ud  af,  at  han  havde 
arvet  dem  fra  sin  oldefar.  Denne  lille 
historie  satte  aftenen  i  perspektiv, 
for  det  er  jo  det,  vi  alle  ønsker  -  at 
finde  vores  rødder  og  lære  vores 
familie  at  kende. 

Efter  præsident  Andersens  tale 
holdt  jeg  et  lille  indslag,  hvori  jeg 
fortalte,  hvorfor  jeg  elsker  at  slægts- 
forske,  men  også  hvorledes  centret 
kommer  til  at  fungere,  og  hvad  det 
kommer  til  at  koste  at  leje  film  osv. 

Biskoppen  havde  inviteret  søster 
Anna  Margrethe  Krogh-Thomsen 
til  at  komme  og  give  gæsterne  et 
lynkursus  i  FamilySearch,  Ancestral 
Quest  og  billedbehandling,  så  hun 
stod  frem  efter  min  tale  og  gik  straks 
i  gang  med  at  fortælle,  hvordan  og 
hvorfor  hun  startede  med  at  forske. 
Og  så  viste  hun  på  wardets  stor- 
skærm, hvordan  man  bevæger  sig 
rundt  i  FamilySearch,  herefter  hvor- 
dan Ancestral  Quest  skal  bruges  op- 
timalt, og  til  sidst  »tryllede«  hun  med 
et  særligt  billedbehandlingsprogram, 
hvor  hun  viste  os,  hvordan  man  kan 

f  f  hjørne  af  den  store  udstilling  ved 
åbent  bus  på  Slægtsbistorisk  Center. 


reparere  sine  gamle  billeder  og  få 
dem  til  at  se  fme  og  næsten  nye  ud 
uden  at  ødelægge  det  »gamle« 
udtryk. 

Alt  imens  hun  underviste,  blev 
stavspræsidenten,  biskoppen  og  jeg 
bedt  om  at  gå  ned  i  centret,  så  foto- 
graferne fra  lokalaviserne  kunne  tage 
nogle  billeder  af  os.  De  fik  så  også 
muligheden  for  selv  at  se  centret  og 
kunne  stille  spørgsmål  om  centrets 
funktion.  De  var  meget  imponerede 
over,  at  arbejdskraften  var  gratis,  at 
kommunen  ikke  havde  betalt  en  kro- 
ne til  projektet,  men  at  det  hele  var 
betalt  af  Kirken. 

Efter  undervisningen  oppe  i  kip 
kesalen  kom  en  stor  skare  menne- 
sker ned  i  det  lille  center.  Jeg  kan 
kun  sige,  det  var  en  stor  og  meget 
glad  skare.  Alle,  som  jeg  talte  med, 
glædede  sig  til  at  komme  til  centret. 
Flere  ville  forfærdelig  gerne  bestille 
film  lige  på  stedet,  også  selvom  vi 
ikke  havde  officielt  åbent  den  27. 
april.  Det,  der  glæder  de  fleste  er, 
at  centret  er  åbent  om  aftenen  på 
ugedage. 


Det  blev  estimeret,  at  vi  nok  har 
haft  mellem  60  og  70  besøgende. 
Dette  er  helt  fantastisk.  Alle  gik  der- 
fra med  rigtig  god  information,  et 
ønske  om  at  komme  tilbage  og  med 
en  lille  invitation  til  at  komme  til 
templets  åbent  hus.  Så  kan  det  vist 
ikke  blive  meget  bedre.  En  helt  og 
aldeles  succesfuld  aften.  ■ 

Jette  Miller,  Centerleder  for  Allerød 
Wards  Slægtsbistorisk  Lokalcenter. 


Spejdersjov 
i  Allerød 

1 Allerød  Ward  tager  primaryspej- 
derne på  »hyttetur«  en  gang  om 
måneden  sammen  med  deres  spej- 
derleder, John  Thomsen.  John  åbner 
sit  hjem  for  de  fire  drengespejdere 
fra  fredag  eftermiddag  til  lørdag 
formiddag,  hvor  der  er  masser  af 
aktiviteter  af  alskens  slags. 

Hver  gang  tager  patruljen  på  en 
mindre  ekspedition  ud  i  naturen. 
Én  aften  gik  turen  til  en  nærliggende 
eng.  Spejderne  var,  trods  klart  måne- 
skin, udstyret  med  lommelygter  - 
bare  for  en  sikkerheds  skyld.  Det  var 
måske  også  lidt  mere  betryggende, 
for  der  var  mange  fremmede  og  lidt 
uhyggelig  lyde.  Og  trods  den  klare 
fuldmåne  var  det  alligevel  så  mørkt, 
at  da  en  af  drengene  skulle  gemme 
sig  for  de  andre  for  at  forskrække 
dem,  faldt  han  i  en  hegnstråd.  Selv- 
om der  var  lidt  uhygge  over  det  ind 
imellem,  syntes  drengene,  at  det  var 
en  sjov  og  spændende  oplevelse. 
En  anden  gang  gik  ekspeditionen 


til  en  nærliggende  å,  da  tusmørket 
var  faldet  på.  Her  måtte  spejderne 
redde  en  indkøbsvogn  og  flere  andre 
ting  fra  druknedøden. 

Det  giver  som  bekendt  god  appe- 
tit at  færdes  ude  i  den  fri  natur,  og 
det  gælder  i  høj  grad  for  Allerød- 
spejdernes ekspeditioner.  Men  dren- 
gene får  ikke  bare  serveret  det  hele 
på  et  sølvfad,  de  må  selv  hjælpe  til 
med  madlavningen.  De  lærer  hver 
gang  at  lave  en  ny  ret,  bl.a.  pande- 
kager, husmandsnutella  og  pizza. 
For  at  spejderne  kan  øve  sig  i  at  lave 
retterne  hjemme  hos  sig  selv,  får  de 
opskrifterne  med  hjem  samt  et  di- 
plom hver  med  deres  navn  som  be- 
vis på,  at  de  har  lavet  f.eks.  pande- 
kager. Desuden  får  drengene  hver 
gang  en  logbog  med  hjem,  som  for- 
tæller om  alle  de  ting,  de  har  lavet  på 
hytteturen. 

Der  bliver  dog  også  tid  til  at  slappe 
lidt  af.  Da  står  »menuen«  ofte  på 
tegnefilm  på  video  og  i  fjernsynet. 

Spejdertroppen  har  et  godt  sam- 
menhold og  hygger  sig  rigtigt,  så  det 
kan  godt  blive  lidt  sent,  inden  de  ta- 
ger sig  sammen  til  at  gå  til  ro.  Men 
deres  iver  efter  tegnefilm  og  flere  ak- 
tiviteter og  mere  hygge  får  dem  alli- 
gevel altid  tidligt  op  lørdag  morgen, 
hvor  de  laver  morgenmad  sammen 
og  spiser  sig  godt  mætte.  Efter  mor- 
genmaden er  der  så  tid  til  en  gang 
morgengymnastik,  rigtig  styrketræ- 
ning, og  en  tur  ud  at  spille  bold  eller 
fangeleg  og  skjul  inden  spejderne 
tager  hjem  -  mange  oplevelser  og 
erfaringer  rigere.  ■ 

Red. 

Videnskaben  og  Gud 

Nu  er  det  ved  hjælp  af  en  impo- 
nerende »raketmission«  konsta- 
teret, at  der  er  eller  har  været  vand 
på  planeten  Mars.  Det  har  givet  for- 
modninger orh,  at  der  på  Mars  eller 
andre  planeter  i  Universet  kan  være 
organisk  liv. 

I  den  forbindelse  var  der  en  aften 
i  DRl's  udsendelse,  19direkte,  en 
diskussion  med  en  astrofysiker  og  en 
teolog.  Programlederen  lagde  op  til, 
at  man  nu  kunne  stille  spørgsmålet 
om,  hvorvidt  det  var  Gud,  der  har 
skabt  jorden.  Liv  kunne  tilsyneladen- 
de også  opstå  på  andre  kloder.  Der 
kom  ikke  nogen  konklusion  ud  af 
diskussionen. 

Den  første  sætning  i  Bibelen  lyder 
kort  og  godt:  »I  begyndelsen  skabte 
Gud  himlen  og  jorden.«  I  lyset  af  den 
enorme  tekniske  udvikling,  vi  i  de 
senere  år  har  set,  må  vi  kunne  for- 
nemme, at  Gud  ikke  ved  skabelsen 
har  været  begrænset  til  almindelig 
kendt  entreprenørteknik.  Astrofysi- 
kerne, der  har  fået  mere  og  mere 
avancerede  muligheder,  taler  mere 
og  mere  om  »the  big  bang«.  Kunne 
det  ikke  være  Gud,  der  har  startet 
denne  proces? 

Jeg  søgte  engang  at  dele  min  krist- 
ne tro  med  en  god  ven.  Efter  at  hun 
havde  lyttet  og  overvejet,  sagde  hun: 
»Hvis  du  kan  fortælle  mig,  hvor  Gud 
er  kommet  fra,  vil  jeg  måske  tro  dig.« 
Jeg  kunne  ikke  straks  besvare  dette 
spørgsmål,  men  år  senere  har  jeg 


fundet  et  svar  i  Esajas  40:28:  »Ved  du 
ikke,  har  du  ikke  hørt  det:  Herren  er 
en  evig  Gud,  skaberen  af  den  vide 
jord.  Han  bliver  ikke  træt  og  udmat- 
tet, hans  indsigt  kan  ingen  udforske.« 

I  dag  vil  jeg  besvare  ovennævnte 
spørgsmål:  »Gud  er  evig,  han  har 
altid  været  der!«  Måske  kan  vi  ikke 
forestille  os,  hvad  ordet  »evig«  dæk- 
ker. Dette  ord  er  i  familie  med  ordet 
»uendelig«.  En  model  for  noget  uen- 
deligt er  selve  Universet.  De  største 
teleskoper  rækker  i  dag  ud  til  ca. 
100  mia.  galakser.  Det  har  vi  slet 
ikke  mulighed  for  at  fatte,  men  alli- 
gevel gør  vi  os  vore  såkaldte  logiske 
tanker. 

Hvis  vi  kunne  sende  en  raket  ud 
i  rummet  med  uendelig  stor  hastig- 
hed, må  den  da  til  sidst  ramme  en 
mur  derude!  Næste  argument  må 
være:  »Det  kan  da  ikke  bare  lige 
holde  op.  Der  må  da  være  noget  bag 


Lørdag  den  20.  marts  afholdt 
Å  Primary  og  AP/UP  i  Esbjerg  et 
påskearrangement  om  Kristi  sidste 
dage  på  jorden. 

Vi  har  i  Primary  et  stort  ønske  om 
at  give  børnene  et  vidnesbyrd  om 
evangeliet  og  deres  Frelser  Jesus 
Kristus,  inden  de  forlader  Primary. 
Vi  føler,  det  er  meget  vigtigt  for 
børnene  at  få  et  vidnesbyrd  om  Frel- 
seren og  lære  at  genkende  Helligån- 
den så  tidligt  som  muligt,  da  det  vil 


den  mur!«  Er  det  uendelige  ikke 
også  logisk? 

Esajas  sagde,  at  Guds  indsigt  kan 
ingen  udforske.  Tilsvarende  er  der 
en  enkel  »trosbekendelse«  i  Mor- 
mons Bog,  Mosiah  4:9:  »Tro  på  Gud, 
tro  at  han  er  til,  og  at  han  skabte  alle 
ting,  både  i  himlen  og  på  jorden;  • 
tro  at  han  har  al  visdom  og  al  magt, 
både  i  himlen  og  på  jorden;  tro  at 
mennesket  ikke  fatter  alle  de  ting,  ' 
som  Herren  kan  fatte.« 

Vi  bør  ikke  blive  forvirrede  over, 
at  vor  Fader  i  himlen  er  en  evig  Gud, 
og  at  vi  ikke  i  dette  liv  får  mulighed 
for  at  kende  dybderne  i  hans  ska- 
berværk. Det  bør  være  tilstrækkeligt 
for  os,  at  Gud  til  os  har  skabt  denne 
dejlige  klode,  for  at  vi  her  kan  få 
udvikling  ved  at  gå  i  »livets  skole«.  ■ 

Knud  B.  Andersen,  Informations- 
formidler i  Fredericia  Ward. 


være  en  vigtig  viden  at  trække  på  i 
livet.  Alle,  små  som  store  oplevelser, 
gør  en  forskel. 

Hvert  enkelt  barn  skal  vide,  at  det 
er  højt  elsket  af  vor  himmelske  Fader 
og  Jesus  Kristus,  og  det  er  af  stor 
betydning,  at  børnene  ved,  at  Jesus 
Kristus  døde  for  dem  personligt. 

Vi  havde  et  ønske  om,  at  børnene 
skulle  få  et  lille  indblik  i  dette,  ikke 
kun  åndeligt,  men  også  visuelt. 

Primarypræsidentinden  i  Esbjerg, 

Marie-Helene  Pedersen,  havde  fået 
fat  i  noget  supergodt  materiale,  der 
ville  muliggøre  de  mål,  som  vi  havde 
sat  os  for  dette  arrangement. 

Sammen  med  AP/UP  pyntede  vi 
fire  rum,  der  relaterede  til  den  sidste 
tid  i  Kristi  liv,  og  i  de  forberedte  rum 
ville  der  så  stå  en  person,  der  skulle 
repræsentere  henholdsvis  apostlene 
Peter  og  Johannes,  Pilatus  og  Maria 
Magdalene. 

Vi  havde  gjort  os  stor  umage  med 
at  finde  materialer  til  de  forskellige 
rum.  Vi  vidste,  at  det  var  af  stor 
betydning  at  give  de  forskellige  rum 
den  rette  stemning  og  ånd,  da  bør- 
nene og  de  unge  bl.a.  derigennem 
ville  kunne  føle,  at  de  oplevede  Kristi 
tid. 

Det  var  en  stor  fornøjelse  at  være 
med  til  at  pynte  lokalerne.  Vi  glæde- 
de os  meget  til,  at  børnene  skulle 
komme  den  næste  dag,  for  vi  var  al- 
lerede selv  blevet  fyldt  med  en  stor 
forventningsglæde . 

I  de  indbydelser,  vi  havde  sendt 
ud  til  alle  børnene  i  Primary,  havde 
vi  opfordret  forældrene  til  at  aflevere 
børnene  i  en  rolig  og  ærbødig  ånd, 
da  vi  havde  et  stort  ønske  om  at  ska- 
be noget  af  den  fredfyldte  ånd,  man 
oplever  i  templet.  Da  børnene  ankom, 
havde  de  et  lagen  med  (ligesom  de 
voksne),  så  vi  med  det  kunne  klæde 
os  ud  og  derved  føle,  at  vi  var  en  del 
af  befolkningen  fra  Kristi  tid. 

Da  børnene  var  blevet  klædt  på, 
blev  de  ført  ind  i  kirkesalen,  hvor 
der  blev  spillet  smuk  musik  og  vist 
lysbilleder  om  Kristi  liv.  Det  hele  var 


med  til  at  skabe  en  meget  dejlig  og 
højtidelig  stemning. 

Da  vi  alle  var  samlede,  indledte  vi 
med  en  sang  og  bøn  med  børnene. 
Ligeledes  blev  der  i  et  andet  lokale 
indledt  med  en  bøn  med  de  perso- 
ner, der  skulle  spille  f.eks.  apostle 
i  de  forberedte  rum,  for  at  Ånden 
måtte  kunne  være  så  stærkt  til  stede 
som  overhovedet  muligt. 

Vi  havde  en  fortæller  (Karen  Chri- 
stensen) til  primarybørnene  (APAJP 
skulle  gå  igennem  senere  på  dagen). 
Hun  førte  primarybørnene  ind  til  de 
forskellige  rum.  Fortælleren  havde 
en  utrolig  god  og  fin  måde  at  forbin- 
de rummene  på.  Hun  fik  virkelig  en 
til  at  føle,  at  man  var  til  stede  på  et 
meget  specielt  tidspunkt  i  verdenshi- 
storien. Hun  gjorde  det  både  meget 
højtideligt,  men  også  meget  ydmygt 
og  spændende. 

Det  første  sted,  vi  blev  ført  til,  var 
»den  sidste  nadver«.  Da  vi  kom  ind  i 
rummet,  blev  der  lige  så  stille  spillet 
noget  tabernakelmusik.  Vi  blev  for- 
talt af  apostlen  Peter,  hvordan  det 
var  at  sidde  til  bords  med  Kristus 
under  den  sidste  nadver,  hvordan 
Kristus  havde  vasket  disciplenes  fød- 
der,, brudt  brødet  og  delt  nadveren 
ud.  Vi  blev  alle  i  lokalet  budt  et  styk- 
ke af  det  brød,  der  skulle  være  den 
sidste  nadver. 

Bagefter  blev  vi  ført  ind  i  Getsema- 
ne  have,  hvor  vi  fik  fortalt  af  apostlen 
Johannes,  hvordan  det  var  at  være 
sammen  med  Kristus  i  den  svære 
stund,  og  hvordan  disciplene  skulle 
holde  vagt  i  Getsemane  have.  Man 


Børnene  mødte  »Johannes«  i  Getsemane 
have  på  deres  rejse  gennem  Kristi  liv. 


fornemmede  dér,  ligesom  i  alle  de 

o 

andre  rum,  Anden  meget  stærkt. 

Da  vi  havde  oplevet  Getsemane 
have,  blev  vi  af  fortælleren  ført  til  Pi- 
latus' værelse.  Pilatus  fortalte,  hvor- 
dan Jesus  var  blevet  fremstillet  for 
ham,  men  at  han  ikke  fandt  nogen 
skyld  hos  Jesus.  Pilatus  vaskede  sine 
hænder  foran  os  for  at  fritage  sig  selv 
for  det,  folket  ønskede  at  gøre  mod 
Kristus. 

Til  sidst  førtes  vi  ind  til  den  tom- 
me grav,  hvor  Maria  Magdalene  stod 
ved  graven  med  salve,  som  hun  ville 
bruge  til  Jesu  legeme.  Hun  fortalte 
os  om  den  oplevelse,  det  havde 
været  at  finde  den  tomme  grav,  og 
hvordan  det  var  blevet  hende  fortalt, 
at  Kristus  var  opstået.  Maria  Magda- 
lene fortalte  os  bl.a.  om,  hvordan 
Kristus  havde  helbredt  hende,  da 
Han  gik  på  jorden. 

Da  vi  var  færdige  med  at  gå  gen- 
nem de  forskellige  rum,  afsluttede 

vi  i  kirkesalen,  hvor  vi  havde  hængt 
billeder  op  af  Kristus.  Vi  gennemgik 
kort  det,  vi  havde  oplevet,  og  gav 
børnene  mulighed  for  at  fortælle 
om  de  følelser,  de  havde  haft  under 
rundvisningen. 

I  Primary  ønskede  vi,  at  børnene 
skulle  have  et  lille  minde  med  hjem 
fra  dagen,  hvorfor  vi  havde  pakket  et 
billede  ind  af  Jesus  Kristus  til  hvert 
enkelt  barn.  Børnene  fik  gaven  med 
hjem,  og  vi  opfordrede  dem  til  at 
sætte  billedet  i  en  ramme.  De  kunne 
så  stille  billedet  ind  i  stuen  i  påsken, 
så  de  kunne  erindre,  hvad  Jesus  hav- 
de gjort  for  dem.  Senere  ville  dette 
billede  kunne  stå  på  deres  værelse 
og  minde  dem  om  Kristus  og  Hans 
store  kærlighed  til  dem. 


Det  var  en  meget  stor  oplevelse  at 
være  med  til  dette  arrangement,  og 
vi  ser  det  som  en  stor  gave  at  kunne 
være  med  til  at  give  børnene  denne 

o 

dejlige  oplevelse.  Vi  følte  Anden 
meget  stærkt  til  stede  og  forstod  lidt 
mere,  hvor  meget  Kristus  elsker  hver 
enkelt  af  os.  Der  var  ingen  tvivl  om, 
at  vores  vidnesbyrd  blev  styrket. 

Det  var  en  fantastisk  dejlig  måde  at 
starte  påsken  på,  for  påsken  drejer  sig 
jo  netop  om  Kristi  store  offer  og  Hans 
store  kærlighed  til  alle  Hans  børn. 

Vi  kan  varmt  anbefale  andre  at  lave 
et  sådant  arrangement.  ■ 

Marie-Héléne  Pedersen,  Christina 
Buur  Pedersen  og  Susanne  Danner, 
primarypræsidentskabet  i  Esbjerg  Ward. 


Esbjerg  Wards  Familiedag 


å  opfordring  af  biskoprådet  fik 
ledeisen  af  høj  præsternes  gruppe 
(Leif  Petersen  og  Frank  Sørensen) 
ansvaret  for  at  lave  en  Familiedag. 
Som  tovholder  blev  kaldet  Carl- 
Johan  Grabe.  Det  var  et  godt  valg, 
da  Carl-Johan  er  kendt  for  at  gå  10096 
ind  for  de  opgaver,  der  pålægges 
ham.  Han  blev  støttet  af  en  festko- 
mité, som  bestod  af  Susanne  og  Jan 
Schmidt,  Jette  og  Mika  Håmålåinen, 
Anne-Marie  og  John  Grabe,  Inger 
Jensen  og  Kirsten  Grabe. 

Det  blev  en  alle  tiders  oplevelse. 
Selv  vejret  var  uhyre  positivt  indstil- 
let, specielt  da  arrangementet  be- 
gyndte med  et  godt  tilrettelagt  orien- 


teringsløb. Deltagerne  var  delt  op  i 
familiegrupper  suppleret  med  »løs- 
gængere« uden  familie.  Der  blev  løst 
forskellige  opgaver  under  løbet.  Bl.a. 


Jan  Schmidt  underholder  på  sin  guitar. 


skulle  der  fremstilles  en  miniature- 
cykel af  naturlige  materialer  fundet 
undervejs.  Løbet  var  under  ledelse 
af  Lasse  Ilskov,  som  for  øvrigt  senere 
på  aftenen  viste  et  show  n\ed  en 
»Diabio«.  Det  var  utroligt,  hvad  han 
kunne  få  ud  af  et  stort  timeglaslig- 
nende  instrument  og  en  lang  snor 
med  en  pind  i  hver  ende. 

Efter  løbet  fortæredes  den  med- 
bragte mad,  hvorefter  underholdnin- 
gen løb  af  stabelen. 

Vi  er  i  Esbjerg  velsignet  med  man- 
ge musikalske  talenter.  Desværre  bli- 
ver det  nok  for  omfattende  at  nævne 
alle  ved  navn,  men  der  var  sang  af 
primarybørnene,  solosang,  fælles- 
sang, duet,  kvartet,  kvintet,  trompet, 
klaver,  guitar  og  tværfløjte. 

Efter  den  virkelig  gode  underhold- 
ning blev  der  serveret  saftevand  og 
kager  bagt  af  Susanne  Schmidt  og 
Krista  Nielsen.  Aftenen  sluttede  med 
fællessangen  »Vores  familie«  med 
Carl-Johan  Grabe  på  trompet  og 
Birger  Sørensen  ved  klaveret. 

Vi  ønsker  alle  at  sige  tak  for  det 
store  arbejde,  der  var  lagt  i,  at  afte- 
nen blev  en  succes.  Det  skal  også 
nævnes,  at  alle,  der  deltog  i  Familie- 
dagen, som  erindring  fik  et  smukt 
designet  diplom  med  deres  navn 
påført  og  underskrevet  af  biskop 
Torben  Buur  Pedersen. 

Programmer,  sange  og  diplomer 
var  flot  og  professionelt  lavet  af 
Carl-Johan,  der  har  en  fortid  som 
typograf  ■ 

Inger  Hansen,  Esbjerg  Ward 


